CELEX: 22009D0107
Language: hr
Date: 2009-10-22 00:00:00
Title: Odluka Zajedničkog odbora EGP-a br. 107/2009 od 22. listopada 2009. o izmjeni Priloga XI. (Telekomunikacijske usluge) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               329
            
         22009D0107
   
               L 334/4
            
            
               SLUŽBENI LIST EUROPSKE UNIJE
            
            
               22.10.2009.
            
         
      ODLUKA ZAJEDNIČKOG ODBORA EGP-a
   br. 107/2009
   od 22. listopada 2009.
   o izmjeni Priloga XI. (Telekomunikacijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XI. Sporazumu izmijenjen je Odlukom Zajedničkog odbora EGP-a br. 96/2009 od 25. rujna 2009. (1)
               
            
         
               (2)
            
            
               Uredbu (EZ) br. 544/2009 Europskog parlamenta i Vijeća od 18. lipnja 2009. o izmjeni Uredbe (EZ) br. 717/2007 o roamingu u javnim pokretnim telefonskim mrežama u Zajednici i Direktive 2002/21/EZ o zajedničkom regulatornom okviru za elektroničke komunikacijske mreže i usluge treba unijeti u Sporazum (2),
            
         ODLUČIO JE:
   Članak 1.
   Prilog XI. Sporazumu mijenja se kako slijedi:
   
               1.
            
            
               U točku 5.cu (Uredba (EZ) br. 717/2007 Europskog parlamenta i Vijeća) dodaje se sljedeće:
               „, kako je izmijenjena:
               
                           —
                        
                        
                           
                              32009 R 0544: Uredbom (EZ) br. 544/2009 Europskog parlamenta i Vijeća od 18. lipnja 2009. (SL L 167, 29.6.2009., str. 12.).
                           Odredbe Uredbe, u smislu ovog Sporazuma, sadrže sljedeću prilagodbu:
                           Sljedeći podstavci dodaju se članku 1. stavku 4.:
                           
                              ‚Ako ne postoji objavljen devizni tečaj eura prema islandskoj valuti króna Europske središnje banke na datum stupanja na snagu Odluke Zajedničkog odbora EGP-a br. 107/2009, kojom se ova Uredba unosi u Sporazum o EGP-u, primjenjuje se devizni tečaj koji je na isti datum objavila Islandska središnja banka.
                              Za potrebe naknadnih smanjenja u tim ograničenjima predviđenim člankom 3. stavkom 2. i člankom 4. stavkom 2., referentni devizni tečajevi koji se primjenjuju za određivanje izmijenjenih vrijednosti, za islandsku su valutu króna, ako ne postoji objava Europske središnje banke, oni tečajevi koje je objavila Islandska središnja banka jedan mjesec prije datuma od kojeg se primjenjuju izmijenjene vrijednosti.’ ”
                           
                        
                     
         
               2.
            
            
               U točku 5.cl (Direktiva 2002/21/EZ Europskog parlamenta i Vijeća) dodaje se sljedeća alineja:
               
                           „—
                        
                        
                           
                              32009 R 0544: Uredba (EZ) br. 544/2009 Europskog parlamenta i Vijeća od 18. lipnja 2009. (SL L 167, 29.6.2009., str. 12.).”
                        
                     
         Članak 2.
   Tekst Uredbe (EZ) br. 544/2009 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 23. listopada 2009., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
   
      Sastavljeno u Bruxellesu 22. listopada 2009.
      
         
            Za Zajednički odbor EGP-a
         
         
            Predsjednica
         
         Oda Helen SLETNES
         
      
   
   
      (1)  SL L 304, 19.11.2009., str. 8.
   
      (2)  SL L 167, 29.6.2009., str. 12.
   
      (3)  Ustavni su zahtjevi navedeni.